
 24.6.2011
 BG
 Официален вестник на Европейския съюз
 L 164/12
 РЕГЛАМЕНТ ЗА ИЗПЪЛНЕНИЕ (ЕС) No 615/2011 НА КОМИСИЯТА
 от 23 юни 2011 година
 относно определяне на възстановяванията при износ на птиче месо
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (1), и по-специално член 164, параграф 2 и член 170 във връзка с член 4 от него,
 като имат предвид, че:
 (1)
 Съгласно член 162, параграф 1 от Регламент (ЕО) No 1234/2007 разликата между цените на световния пазар за продуктите, посочени в част XX на приложение I към горепосочения регламент, и цените в Общността може да бъде покрита чрез възстановяване при износ.
 (2)
 С оглед на съществуващата ситуация на пазара за птиче месо възстановяванията при износ следва да се определят в съответствие с правилата и критериите на членове 162, 163, 164, 167 и 169 от Регламент (ЕО) No 1234/2007.
 (3)
 В член 164, параграф 1 от Регламент (ЕО) No 1234/2007 се предвижда, че възстановяванията могат да варират според местоназначението, особено когато това е необходимо поради състоянието на световния пазар, поради специфичните изисквания на някои пазари или поради задължения, произтичащи от споразумения, сключени в съответствие с член 300 от Договора.
 (4)
 Възстановяванията следва да бъдат предоставяни само за продуктите, за които е разрешено свободно движение в Съюза и които имат идентификационна маркировка, посочена в член 5, параграф 1, буква б) от Регламент (ЕО) No 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2). Тези продукти следва също така да отговарят на изискванията на Регламент (ЕО) No 852/2004 на Европейския парламент и на Съвета от 29 април 2004 г. относно хигиената на храните (3).
 (5)
 Прилаганите понастоящем възстановявания са определени с Регламент (ЕС) No 266/2011 на Комисията (4). Този регламент следва да бъде отменен, тъй като е необходимо да се определят нови възстановявания.
 (6)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 1. Възстановявания при износ по член 164 от Регламент (ЕО) No 1234/2007 се предоставят за продуктите и за сумите, посочени в приложението към настоящия регламент при спазване на условията, предвидени в параграф 2 от същия член.
 2. Продуктите, за които може да се предостави възстановяване по силата на параграф 1, отговарят на изискванията на Регламент (ЕО) No 852/2004 и Регламент (ЕО) No 853/2004 и по-специално са произведени в одобрено предприятие и изпълняват условията за идентификационна маркировка, посочени в раздел I от приложение II към Регламент (ЕО) No 853/2004.
 Член 2
 Регламент (ЕС) No 266/2011 се отменя с настоящото.
 Член 3
 Настоящият регламент влиза в сила на 24 юни 2011 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 23 юни 2011 година.
 За Комисията, от името